Eelmisel aastal rajati tänu Viljandi Veevärgile tänavale ka miljööväärtust tõstev valgustus, mis kõlab hästi kokku ka vanalinna valguslahendusega. Õnneks on arhitektuuripärandit Viljandis päris palju. Avastamise ja kordategemise rõõmu jätkub kauaks.
#000008
Kassisaba tänav on olnud kunagi muidugi pikem ja mõne sajandi eest ka hobusega läbitav tee. Praegu on taastatud küll väike jupp, aga alati saab olukorda veel paremaks teha.
#000009
Kõik algas võsaraiumisest. Seejärel planeeriti, teerada kaeti ja tõsteti multšiga kõrgemaks. Kassisaba tänav kulgeb mäeküljel, seega oli oluline rada kavandada nii, et jalutaja kohe mäest alla ei veereks. Kohalikud elanikud püstitasid juba varem tänava äärde tamme külge kiige, millel kiikudes alla järvele vaadata.
#000010
Vaatamata sellele, et olen põline viljandlane, ei julge ma pead anda, et kõiki kohti tean. See ongi Viljandi suur võlu. Linna sümbolid on kahtlemata lossimäed ja rippsild. Sellega komplektis on ka Kassisaba tänav. Sealt natuke edasi vanalinna poole väärib avastamist Supeluse tänav, kus eelmisel aastal tegime korda trepi, kuid ka siin tuleks pead kokku panna ja midagi uut ning põnevat välja mõelda. Välja tuleb tuua Roosi tänav, mille olemasolust, ma usun, ei tea väga paljud. Uue kvaliteedi vanalinnale andis ka Õuna ja Lühikese tänava trepistik, mis avas järgmise n-ö salaühenduse linnaga.
#000013
15 minuti linn algab taskupargist
#000023